NRRs Statutter og Fond (SF)

[1 Statutter for NRRs avlsråd (SF AR) 2](#_Toc534893199)

[2 Statutter for NRRs utstillingskomité [UTGÅTT] 5](#_Toc534893200)

[3 Statutter for NRRs Støttefond (SF STØ) 5](#_Toc534893201)

[4 Arvid Enghs minnefond (SF AEM) 7](#_Toc534893202)

# 1 Statutter for NRRs avlsråd (SF AR)

**§ 1 FORMÅL**

Avlsrådets formål er å være et rådgivende/utøvende organ for NRRs styre i forbindelse med avl og oppdrett av rasekatter. Videre er det et rådgivende organ for tilsluttede klubber og deres enkeltmedlemmer på de samme saksområdene *samt for stambokfører*. (→ GL §§ 13, 27, 32 og 39.)

**§ 2 MYNDIGHETSOMRÅDE**

Avlsrådet er underlagt NRRs styre.

Avlsrådet er av Generalforsamlingen/NRRs styre delegert avgjørelsesmyn­dighet på områder som gjelder avl, oppdrett og registrering herunder import/eksport av katt. Vedtak kan imidlertid ankes inn for NRRs styre etter gjeldende regler.

I alle andre sammenhenger er Avlsrådets uttalelser av rådgivende karakter.

**Jf. GF-vedtak i sak 19/20:** *NRR* erstatter *AR* i flere sammenhenger.

**§ 3 ARBEIDSOMRÅDE**

[Strøket tekst. Se OR § 4.6.1]  
  
Det er naturlig at Avlsrådet fatter vedtak/avgir uttalelser i følgende saker:

- Søknad om omregistrering fra andre forbund/klubber **[[1]](#footnote-1)**  
. (→ OR §§ 4.2, 5.1.1, 4.6.1 og 4.6.2. UR § 5.6)

- Uklarheter/feil og fortolkninger vedrørende stambok­føring

- Spørsmål som vedrører stambokføring/registrering.

- Søknader til NRRs styre om rasekryssing/eksperiment­avl

- Søknader til NRRs styre om dispensasjon fra gjeldende stambokføringsreglement

- Søknader til NRRs styre om paringer med ikke-FIFe-registrerte rasekatter.

- Avlsrådet kan ved behov kreve DNA-test dersom slik test er tilgjengelig og i den enkelte sak kan bidra til å avklare uklarheter/feil. **Prosedyren er den samme som for PKD testing. (GF 2008)**

**§ 4 SAKSGANG**

Saker hvor Avlsrådet skal uttale seg/fatte vedtak, følger vanlig saksgang i NRR, dvs. via egen klubbs sekretær til NRRs styre **[[2]](#footnote-2)**. NRRs styre oversender saken til Avlsrådet for uttalelse/avgjørelse. (→ GL §§ 13, 25 a og 27.)

Kopi av vedtak i Avlsrådet sendes NRRs styre og evt. stambokfører hvor dette er naturlig.

Saker som krever avgjørelse i NRRs styre sendes fra komitéen til styret.

Avgjørelser fattet av Avlsrådet eller NRRs styre sendes vedkommende klubb.

Dersom Avlsrådets vedtak faller negativt ut for den som har fremmet en sak, kan denne anke saken inn for NRRs styre etter gjeldende ankeregler. NRRs styre kan også selv ta saken opp dersom det finner dette nødvendig. Avlsrådet skal gjøres oppmerksom på at saken innankes eller tas opp av styret, og gis anledning til å uttale seg.

**§ 5 Referat**  
  
Referat fra møter i Avlsrådet skal sendes NRRs styre. Avlsrådet skal gi en skriftlig rapport til Generalforsamlingen om sitt arbeide foregående år.  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**Utfyllende informasjon:**  
Det vises også til følgende paragrafer i   
  
**NRRs Gjeldende lover** (GL):  
§§ 18 nr. 6c, 18 nr 8, 27, 32 og 39.   
  
**Oppdr. og registr.regl.** (OR), hovedsakelig i Tillegg for NRR:   
3.1, 3.3, 4.2 tillegg F, 4.3, 4.6.2, 6.1.1, 6.11, 6.24, 9.1.3, 9.2.3.  
  
**Utstillingsreglementet** (UR) : 5.4 Tillegg for NRR  
  
**Avlsgodkjenningsregler: Det vises 1) til FIFe’s Utstillingsreglement: NOVISE-klasse, og 2) til OR § 4.3, Tillegg for NRR. Tidligere NRR-reglement er opphevet.**

*Alle særbestemmelser om novisegodkjenning i NRR ble fjernet av GF 2020 – sak 12.*

# 2 Statutter for NRRs utstillingskomité [UTGÅTT]

**Disse statutter ble vedtatt fjernet av GF 2003 (Sak 22/2003). Instrukser og mandat o.l. for UK er nedfelt i GL og UR.**

# 3 Statutter for NRRs Støttefond (SF STØ)

1. Fondets midler skal brukes til støtte for klubber tilsluttet Norske Rasekattklubbers Riksforbund.
2. Hvis Støttefondet er lavere enn kr. 30.000,-, skal det avsettes kr. 2,- to kroner – fra hver utstilt katt (NRRs reisefordelingskasse) på alle utstillinger i NRR-regi det påfølgende år. (GF 2007).

Det er opprettet en egen posteringskonto for disse avgiftsbeløpene.

1. Fondsavgiften skal i sin helhet regnskapsføres og administreres av NRRs styre.
2. Tvist om avgiftsplikt/beregning av avgiftsbeløp avgjøres av Rådet[[3]](#footnote-3).
3. Midlene skal anvendes til klubbarbeid/klubbdrift i

a) nystartede klubber. Med nystartet menes normalt inntil fire år etter godkjennelse.

b) klubber der virksomheten har ligget nede over en lengre periode.

c) områder der det er forbundet med større problemer å arrangere nasjonale/internasjonale utstillinger, eller forestå mønstring til kattesakens fremme, samt delta under andre arrangement med samme formål.  
  
Midlene kan også anvendes til spesielle formål. Formålet må fremme kattesaken og vanskelig la seg gjennomføre på en forsvarlig og representativ måte uten økonomisk støtte.

1. Fondsmidler anvendes ikke for å dekke klubbers ordinære underskudd i forbindelse med utstillings­arrange­ment mm. i etablerte klubber i områder der det erfaringsmessig ikke kan anses for særlig vanskelig å forestå arrangement som nevnt ovenfor (jf. § 5, pkt. c).
2. Klubb som ønsker støtte fra fondet, sender skriftlig søknad med budsjett til NRRs styre. Hver søknad behandles individuelt. Søknad sendes fortrinnsvis inn før beløpet skal brukes. Styret setter opp søknadsfrister kvartalsvis.  
     
   NRRs styre kan kreve alle opplysninger det finner nødvendig for å avgjøre om en klubb skal få støtte.  
     
   Styrevedtakene skal protokollføres og undertegnes av styremedlemmene.

# 4 Arvid Enghs minnefond (SF AEM)

**Vedtak fra GF 2014:** Arvid Enghs minnefond ble vedtatt nedlagt fra 01.01. 2015.   
NRRs styre overtar ansvaret for å videreføre tanken bak opprettelsen av Arvid Enghs Minnefond. (GF 2014)

**§ 1 Bakgrunn og formål**

Arvid Enghs Minnefond er opprettet 24.02.00 til minne om Arvid Engh født 23.desember 1938, død 21. februar 2000.

Arvid Engh var hele sitt voksne liv svært opptatt av og glad i katter, både rasekatter og huskatter. Han la ned en betydelig innsats for kattesaken både gjennom Norsk Rasekattklubb av 1938 (NORAK) og Norske Rasekattklubbers Riksforbund (NRR). Han var redaktør av Aristokatt, NRRs forbundstidsskrift, fra 1988 til 1999. Han var også internasjonal FIFe-dommer og godt kjent i kattemiljøene ute i verden **[[4]](#footnote-4)**.

Arvid Enghs Minnefond er opprettet for å støtte arbeid som fremmer katters generelle helse, velferd og anseelse i samfunnet.

§ 2 Fondets midler

Fondets grunnkapital er på kr………

Det skal ikke utdeles noe av fondets midler før i 2005.

Fondets midler skal disponeres på en måte som både gir den nødvendige sikkerhet og en tilstrekkelig avkastning. Hvordan dette skal skje bestemmes av fondets styre som etter GF 2014 er NRRs styre.

Fondets midler finansieres gjennom bidrag til Arvid Enghs Minnefond. Styret kan også beslutte å gi ut eller selge ting til inntekt for fondet.

Dersom fondet skal avvikles, skal spørsmål om hvordan resterende midler skal disponeres, avgjøres av NRRs generalforsamling.

Med virkning fra 01.01.07 avsettes det kr. 2,- fra hver utstilt katt (NRRs reisefordelings­kasse) og kr. 1,- fra hver sponsor som betaler leie for stand på utstilling til fondet. (GF 2007) Vedtatt midlertidig opphevet av GF 2011. Se siste ledd i denne paragraf.

Det settes ikke noe tak på hvor stort beløp det kan stå på Arvid Enghs minnefond.(GF 2007)

Det overføres ikke flere midler til Arvid Enghs Minnefond fra og med GF 2011 og frem til GF 2012. GF 2012 tar opp hele spørsmålet på nytt og vedtar hva som skal gjelde. (GF 2011)

§ 3 Tildeling av midler

Midler kan tildeles til forskjellige typer formål, men skal som hovedprinsipp tildeles prosjekter som søker å fremme katters helse generelt eller på annen måte støtte katters velferd og anseelse i samfunnet.

NRRs styre overtar ansvaret for å videreføre tanken bak opprettelsen av Arvid Enghs Minnefond. (GF 2014)

§ 4 Fondets styre  
  
NRRs styre har etter GF-vedtak 2014 overtatt ansvaret for fondet. Et eget fondsstyre fins ikke etter GF 2014.

Utgår

Utgår

Utgår

Utgår

Utgår

Styre i NRR skal sende en årlig rapport om fondets størrelse og en oversikt over hvilke prosjekter som er tildelt midler til NRRs generalforsamling.

§ 5 Supplering av styret

Utgår

§ 6 Regnskap og revisjon

NRRs styre skal sørge for at det blir ført regnskap. Styret utpeker revisor for stiftelsen.

§ 7 Adresse

NRRs kontor.

§ 8 Endring av vedtektene

Endringer i disse vedtektene kan foretas av NRRs generalforsamling.

§ 9 Opphør av Arvid Enghs Minnefond

Forslag om opphør av Arvid Enghs Minnefond skal komme fra et enstemmig styre i NRR. Forslaget skal begrunnes. Beslutning om opphør tas av NRRs generalforsamling.

GF 2014: Vedtak om å nedlegge Arvid Enghs Minnefond. Se ovenfor under overskriften. Der det står *fondsstyre* i teksten betyr det etter GF 2014 *NRRs styre*.

§ 10 Arvid Enghs Minnepokal

Det settes opp en vandrepokal kalt *Arvid Enghs Minnepokal*. Det utarbeides regler for hvordan pokalen vinnes. (GF 2007) **[[5]](#footnote-5)**

Arvid Enghs Minnepokal utdeles årlig til person i eller utenfor NRRs organisasjon. Vedkommende må ha gjort seg bemerket med sitt arbeid som fremmer katters generelle helse, velferd og anseelse i samfunnet.

Både NRRs styre og utvalg, klubber kan foreslå kandidater til Arvid Enghs Minnepokal. Forslag med begrunnelse og presentasjon sendes innen utgangen av året til NRRs kontor, som videresender forslagene til NRRs styre innen 20.01.  
Utgår.   
  
  
NRRs GF 2014 vedtok å overføre ansvaret for fondet til NRRs styre etter forslag fra daværende fondsstyre **[[6]](#footnote-6)**.

1. GF 2007 fjernet formuleringen om at Avlsrådet skal kontrollere alle **eksporter**. GF 2020 overlot til NRR (normalt ved stambokfører) å kontrollere importstamtavler. Stambokfører kan rådføre seg med AR i slike saker, og kontakter alltid AR når noe er usikkert. [↑](#footnote-ref-1)
2. NRRs kontor har fullmakt til på vegne av styret å forestå oversendelse av saker til komitéene. [↑](#footnote-ref-2)
3. Rådet er her NRRs klubber. [↑](#footnote-ref-3)
4. Arvid Engh representerte også Norge som delegat under en rekke generalforsamlinger i FIFe. Han var også komitémedlem i FIFe. [↑](#footnote-ref-4)
5. Reglene for hvordan denne vinnes, utarbeides som et utkast av av NRRs styre som sender utkastet ut til klubbene til vanlig organisasjonsmessig behandling.(GF 2007) (I 2007 var det fondsstyret som skulle gjøre dette. Men fondsstyrets oppgaver ble overtatt av NRRs styre i 2014. Se § 10, siste ledd.  
    [↑](#footnote-ref-5)
6. Iflg fondets vedtekter - § 9 - er det bare et enstemmig styre som kan foreslå å bringe Arvid Enghs minnefond til opphør. Forslag om en formell nedleggelse ble fremmet for GF 2014 – og vedtatt. NRRs styre overtok ansvaret for fondets midler og bruken av dem. [↑](#footnote-ref-6)